ddrg/super_eurlex huggingface dataset:
Berigtigelse til Kommissionens direktiv 95/56/EF, Euratom af 8. november 1995 om tilpasning til den tekniske udvikling af Rådets direktiv 74/61/EØF vedrørende anordninger til tyverisikring af motorkøretøjer (De Europæiske Fællesskabers Tidende L 286 af 29. november 1995)

Side 28, bilag VI, punkt 1.1:

i stedet for: ». . . køretøjer af klasse M1 (1) og klasse N1 (1), hvis teknisk tilladte totalmasse ikke er over 2 000 kg (2).«

læses: ». . . køretøjer af klasse M1 (1) og køretøjer af klasse N1 (1), hvis teknisk tilladte totalmasse ikke er over 2 000 kg (2).«

Side 28, bilag VI, punkt 1.2:

i stedet for: ». . . køretøjer af klasse M1 (1) og klasse N1 (1), med teknisk tilladt totalmasse på ikke over 2 000 kg . . . «

læses: ». . . køretøjer af klasse M1 (1) og køretøjer af klasse N1 (1), hvis teknisk tilladte totalmasse ikke er over 2 000 kg,. . .«.
31995L0039R(01)

BERIGTIGELSE TIL : - Rådets direktiv 95/39/EF af 17. juli 1995 om ændring af bilagene til direktiv 86/362/EØF og 86/363/EØF om fastsættelse af maksimalgrænseværdier for indholdet af pesticidrester i og på henholdsvis korn og levnedsmidler af animalsk oprindelse



EF-Tidende nr. L 164 af 03/07/1996 s. 0023
Berigtigelse til Rådets direktiv 95/69/EF af 22. december 1995 om betingelser og bestemmelser for godkendelse og registrering af visse foderstofvirksomheder og mellemhandlere og om ændring af direktiv 70/524/EØF, 74/63/EØF, 79/373/EØF og 82/471/EØF (De Europæiske Fællesskabers Tidende nr. L 332 af 30. december 1995)

Side 18, artikel 4, stk. 1, første linje:

i stedet for: »1. Fra den 1. april 1988 indgiver . . .«

læses: »1. Fra den 1. april 1998 indgiver . . .«.
Berigtigelse til Kommissionens direktiv 95/51/EF af 18. oktober 1995 om ændring af direktiv 90/388/EØF med hensyn til afskaffelse af begrænsninger i brugen af kabeltv-net til levering af allerede liberaliserede teletjenester (De Europæiske Fællesskabers Tidende nr. L 256 af 26. oktober 1995)

Side 53, artikel 1, nr. 1, litra b):

i stedet for: »- »kabel-tv-net«: enhver jordbaseret infrastruktur, som en medlemsstat har godkendt til levering eller spredning af radio- og tv-signaler til offentligheden.«

læses: »- »kabeltv-net«: enhver hovedsageligt kabelbaseret infrastruktur, som en medlemsstat har godkendt til levering eller spredning af radio- og tv-signaler til offentligheden.«.
—

Under E 123 AMARANTH — Renhedsgrad: I stedet for : »Tungmetaller (som Pb) Ikke over 10 mg/kg« læses : »Tungmetaller (som Pb) Ikke over 40 mg/kg«.
Under E 133 BRILLIANT BLUE FCF — Renhedsgrad: I stedet for : »Tungmetaller (som Pb) Ikke over 40 mg/kg« læses : »Tungmetaller (som Pb) Ikke over 10 mg/kg«
RÅDETS DIREKTIV 95/5/EF af 27. februar 1995 om ændring af direktiv 92/120/EØF om betingelserne for indrømmelse af midlertidige og begrænsede undtagelser fra Fællesskabets specifikke sundhedsbestemmelser for produktion og afsætning af visse produkter af animalsk oprindelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Ved direktiv 92/120/EØF (4) blev maksimumstallene for behandling forhøjet til henholdsvis 20 storkreaturer ugentligt og 1 000 storkreaturer årligt indtil den 28. februar 1995 for undtagne slagterier;

Kommissionen har forelagt Rådet et forslag, som reviderer de gældende bestemmelser for små undtagne slagterier, men Rådet har ikke kunnet tage stilling til dette forslag inden den 28. februar 1995;

på grund af visse særlige forhold er det muligt, at slagterierne ikke kan overholde de fastsatte specifikke bestemmelser den 1. marts 1995; i afventning af Rådets afgørelse bør der fastsættes regler for at kunne give midlertidige og begrænsede dispensationer for at tage højde for de lokale forhold og for at undgå pludselige lukninger af slagterier -

UDSTEDT FØLGENDE DIREKTIV:

Artikel 1

Datoen »28. februar 1995« i artikel 2, stk. 2, i direktiv 92/120/EØF erstattes af datoen »30. juni 1995«.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. marts 1995. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv er rettet til medlemsstaterne.

Udfærdiget i Bruxelles, den 27. februar 1995.

På Rådets vegne

J. PUECH

Formand

(1) EFT nr. C 84 af 2. 4. 1990, s. 100.

(2) EFT nr. C 183 af 15. 7. 1991.

(3) EFT nr. C 332 af 31. 12. 1990, s. 62.

(4) EFT nr. L 62 af 15. 3. 1993, s. 86. Direktivet er senest ændret ved direktiv 94/70/EF (EFT nr. L 368 af 31. 12. 1994, s. 32.)
KOMMISSIONENS DIREKTIV 95/31/EF af 5. juli 1995 om specifikke renhedskriterier for sødestoffer til brug i levnedsmidler (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (1), ændret ved direktiv 94/34/EF (2), særlig artikel 3, stk. 3, litra a),

efter høring af Den Videnskabelige Komité for Levnedsmidler, og

ud fra følgende betragtninger:

Det er nødvendigt at fastsætte renhedskriterier for alle sødestoffer, der er anført i Europa-Parlamentet og Rådets direktiv 94/35/EF af 30. juni 1994 om sødestoffer til brug i levnedsmidler (3);

der skal tages hensyn til specifikationerne og analysemetoderne for sødestoffer, således som disse er fastsat i Codex Alimentarius og af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA);

levnedsmiddeltilsætningsstoffer, der er fremstillet ved metoder eller af udgangsmaterialer, som i væsentlig grad adskiller sig fra dem, der er omfattet af evalueringen i Den Videnskabelige Komité for Levnedsmidler, eller fra dem, der er nævnt i dette direktiv, forelægges for Den Videnskabelige Komité for Levnedsmidler til en fuldstændig evaluering, hvor hovedvægten lægges på renhedskriterierne;

foranstaltningerne i dette direktiv er i overensstemmelse med udtalelse fra Den Stående Levnedsmiddelkomité -

UDSTEDT FØLGENDE DIREKTIV:

Artikel 1

1. Renhedskriterierne i artikel 3, stk. 3, litra a), i direktiv 89/107/EØF for sødestofferne i direktiv 94/35/EF er anført i bilaget til nærværende direktiv.

2. De renhedskriterier for E 420 (i), E 420 (ii) og E 421, der er anført i bilaget til nærværende direktiv, afløser de renhedskriterier for nævnte stoffer, der er anført i bilaget til Rådets direktiv 78/663/EØF (4).

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. juli 1996. De underretter straks Kommissionen herom.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Produkter, som er markedsført eller mærket inden denne dato, og som ikke opfylder direktivets bestemmelser, kan dog fortsat sælges, indtil lagrene er udtømte.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 5. juli 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 40 af 11. 2. 1989, s. 27.

(2) EFT nr. L 237 af 10. 9. 1994, s. 1.

(3) EFT nr. L 237 af 10. 9. 1994, s. 3.

(4) EFT nr. L 223 af 14. 8. 1978, s. 7.

BILAG

>TABELPOSITION>
KOMMISSIONENS DIREKTIV 95/37/EF af 18. juli 1995 om ændring af Rådets direktiv 70/524/EØF om tilsætningsstoffer til foderstoffer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved akten vedrørende Østrigs, Finlands og Sveriges tiltrædelse, særlig artikel 7, og

ud fra følgende betragtninger:

Ifølge direktiv 70/524/EØF skal indholdet af bilagene til stadighed tilpasses til den videnskabelige og tekniske udvikling; bilagene blev kodificeret ved Kommissionens direktiv 91/248/EØF (2);

en ny anvendelse af et tilsætningsstof tilhørende gruppen antibiotika samt et nyt tilsætningsstof tilhørende gruppen coccidiostatika og andre lægemidler er blevet grundigt gennemprøvet i flere medlemsstater; på grundlag af erfaringerne og de udførte undersøgelser ser det ud til, at den nye anvendelse og det nye tilsætningsstof kan tillades i hele Fællesskabet;

de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE DIREKTIV:

Artikel 1

Bilag I til direktiv 70/524/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme bilaget til dette direktiv senest ændret den 30. juni 1996. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tredjedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 18. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 270 af 14. 12. 1970, s. 1.

(2) EFT nr. L 124 af 18. 5. 1991, s. 1.

BILAG

I bilag I til direktiv 70/524/EØF foretages følgende ændringer:

1. I del A »Antibiotika« suppleres teksten til nr. E 717 »Avilamycin« som følger:

>TABELPOSITION>

2. I del D »Coccidiostatika og andre lægemidler« indsættes følgende nr.:

>TABELPOSITION>
RÅDETS DIREKTIV 95/52/EF af 25. oktober 1995 om ændring af direktiv 90/675/EØF om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Gennemførelsen af det indre marked har gjort det endnu mere nødvendigt at fastsætte fælles principper for tilrettelæggelsen af veterinærkontrollen, eftersom kontrollen ved de indre grænser blev afskaffet;

direktiv 90/675/EØF (3) fastsætter principperne for tilrettelæggelse af veterinærkontrollen af tredjelandsprodukter, der føres ind i Fællesskabet;

for at lette overgangen til den nye veterinærkontrolordning kan Kommissionen efter artikel 30 i nævnte direktiv træffe overgangsforanstaltninger indtil den 30. juni 1995;

Kommissionen vedtog ved beslutning 92/571/EØF (4) overgangsforanstaltninger, som tog hensyn til vanskelighederne ved at udføre veterinærkontrol af ikke fuldt harmoniserede produkter ved de ydre grænser;

det har ikke været muligt at fastlægge alle de nødvendige kontrolordninger inden for den givne tidsramme og navnlig ikke at gennemføre harmoniseringen af betingelserne ved indførsel af animalske produkter med oprindelse i tredjelande;

for at undgå afbrydelser i handelen med animalske produkter er det nødvendigt at gøre det muligt at træffe overgangsforanstaltninger i endnu en begrænset periode; den nuværende frist hertil udløb den 30. juni 1995 -

UDSTEDT FØLGENDE DIREKTIV:

Artikel 1

I artikel 30 i direktiv 90/675/EØF ændres »for et tidsrum af tre år« til »indtil den 31. december 1996«.

Artikel 2

Dette direktiv træder i kraft på dagen for offentliggørelsen i De Europæiske Fællesskabers Tidende.

Det anvendes fra den 1. juli 1995.

Artikel 3

Dette direktiv er rettet til medlemsstaterne.

Udfærdiget i Luxembourg, den 25. oktober 1995.

På Rådets vegne

L. ATIENZA

Formand

(1) EFT nr. C 185 af 19. 7. 1995, s. 16.

(2) EFT nr. C 269 af 16. 10. 1995.

(3) EFT nr. L 373 af 31. 12. 1990, s. 1. Direktivet er senest ændret ved tiltrædelsesakten af 1994.

(4) EFT nr. L 367 af 16. 12. 1992, s. 36. Beslutningen er senest ændret ved beslutning 95/55/EF (EFT nr. L 53 af 9. 3. 1995, s. 37).
RÅDETS DIREKTIV 95/25/EF af 22. juni 1995 om ændring af direktiv 64/432/EØF om veterinærpolitimæssige problemer ved handel inden for Fællesskabet med kvæg og svin

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

I artikel 3, stk. 3, direktiv 64/432/EØF (4) fastsættes de betingelser, der skal være opfyldt af kvæg, som skal bringes i handelen;

i forbindelse med en udvidelse af disse regler til også at gælde for afsætningen af sådanne dyr bør der tages hensyn til den forbedring af situationen, der er indtrådt i medlemsstaterne for så vidt angår brucellose og tuberkulose -

UDSTEDT FØLGENDE DIREKTIV:

Artikel 1

I artikel 3, stk. 3, i direktiv 64/432/EØF, indsættes som litra g):

»g) uanset bestemmelserne i litra a) og b) ikke være omfattet af kravet om de deri omhandlede prøver, hvis der er tale om dyr, der er mindre end 30 måneder gamle og bestemt til kødproduktion, og hvis sådanne dyr

- stammer fra en kvægbesætning, der er officielt tuberkulose- og brucellosefri

- ved indladningen er identificeret ved hjælp af et særligt mærke og forbliver under kontrol indtil slagtning

- under transporten ikke har været i kontakt med dyr fra besætninger, der ikke er officielt tuberkulose- og brucellosefrie

det er dog en forudsætning:

- at disse bestemmelser begrænses til handel mellem medlemsstater med samme sundhedsstatus med hensyn til tuberkulose og brucellose

- at bestemmelsesmedlemsstaten træffer alle forholdsregler for at undgå smitte af besætningerne på dens område.«

Artikel 2

1. Medlemsstaterne sætter de nødvendige love og administrative bestemmelser, herunder eventuelle sanktioner, i kraft for at efterkomme dette direktiv senest den 31. december 1995. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

3. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på syvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 22. juni 1995.

På Rådets vegne

Ph. VASSEUR

Formand

(1) EFT nr. C 33 af 2. 2. 1994, s. 1.

(2) EFT nr. C 128 af 9. 5. 1994, s. 105.

(3) EFT nr. C 133 af 16. 5. 1994, s. 31.

(4) EFT nr. 121 af 29. 7. 1964, s. 1977/64. Direktivet er senest ændret ved tiltrædelsesakten af 1994.
KOMMISSIONENS DIREKTIV 95/49/EF af 26. september 1995 om ajourføring af listen over selskaber, der omfattes af direktiv 91/296/EØF om transit af naturgas gennem de overordnede net (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/296/EØF af 31. maj 1991 om transit af naturgas gennem de overordnede net (1), ændret ved Kommissionens direktiv 94/49/EF (2), særlig artikel 2, stk. 2, og

ud fra følgende betragtninger:

Bilaget til direktiv 91/296/EØF indeholder en liste over de overordnede net af højtryksledninger til naturgas, som omfattes af direktivet, og de selskaber i medlemsstaterne, der er ansvarlige for dem;

Kommissionen skal, når det er nødvendigt, ajourføre listen ud fra målsætningerne i direktiv 91/296/EØF og især under hensyn til artikel 2, stk. 1, litra a), efter samråd med de berørte medlemsstater;

på grund af gasindustriens udvikling i Spanien og tre nye medlemsstaters tiltrædelse, Østrig, Finland og Sverige, bør listen ajourføres;

efter samråd med de berørte medlemsstater -

UDSTEDT FØLGENDE FORORDNING:

Artikel 1

Bilaget til direktiv 91/296/EØF, erstattes af bilaget til nærværende direktiv.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 31. december 1995. De underretter straks Kommissionen herom.

Medlemsstaterne vedtager disse love og administrative bestemmelser med en henvisning til dette direktiv eller offentliggør dem med en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 26. september 1995.

På Kommissionens vegne

Christos PAPOUTSIS

Medlem af Kommissionen

(1) EFT nr. L 147 af 12. 6. 1991, s. 37.

(2) EFT nr. L 295 af 16. 11. 1994, s. 16.

BILAG

Liste over selskaber og overordnede net af højtryksledninger til gas

>

TABELPOSITION>
KOMMISSIONENS DIREKTIV 95/42/EF af 19. juli 1995 om ændring af direktiv 93/102/EF om ændring af direktiv 79/112/EØF om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (1), senest ændret ved Kommissionens direktiv 93/102/EF (2), særlig artikel 6, stk. 5, litra b), første og andet led, og

ud fra følgende betragtninger:

Direktiv 93/102/EF fastsætter i artikel 3, at medlemsstaterne om nødvendigt ændrer deres love og administrative bestemmelser for herigennem at forbyde handelen med produkter, som ikke er i overensstemmelse med direktivet, fra den 30. juni 1996;

produkter, der er mærket inden denne dato, og hvis ingrediensliste indeholder navnet på en kategori af ingredienser, som ikke er optaget i direktivet 93/102/EF, må ikke markedsføres efter denne dato;

det vil være teknisk vanskeligt at foretage ommærkning af levnedsmidlerne, hvorfor der bør indføjes en bestemmelse, der muliggør markedsføring af lagre, som er mærket inden den fastsatte frist for direktivets gennemførelse;

de i dette direktiv fastsatte foranstaltninger er i overensstemmelse med udtalelse fra Den Stående Levnedsmiddelkomité -

UDSTEDT FØLGENDE DIREKTIV:

Artikel 1

I artikel 3, stk. 2, andet led, i direktiv 93/102/EF tilføjes følgende punktum:

»Dog må produkter, der er bragt i handelen eller mærket inden denne dato, og som ikke er i overensstemmelse med dette direktiv, markedsføres indtil lagrene er opbrugt.«

Artikel 2

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 3

Dette direktiv er rettet til medlemsstaterne.

Udfærdiget i Bruxelles, den 19. juli 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 33 af 8. 2. 1979, s. 1.

(2) EFT nr. L 291 af 25. 11. 1993, s. 14.
KOMMISSIONENS DIREKTIV 95/33/EF af 10. juli 1995 om ændring af Rådets direktiv 82/471/EØF om visse produkter, der anvendes i foderstoffer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/471/EØF af 30. juni 1982 om visse produkter, der anvendes i foderstoffer (1), senest ændret ved akten vedrørende Østrigs, Finlands og Sveriges tiltrædelse, særlig artikel 6, og

ud fra følgende betragtninger:

Ifølge direktiv 82/471/EØF skal bilagets indhold til stadighed ændres i overensstemmelse med den videnskabelige og tekniske udvikling;

undersøgelser af et nyt produkt, der tilhører gruppen af proteinrige produkter fremstillet af mikroorganismer, i dette tilfælde bakterier, har vist sig at have en gunstig virkning hos svin, kalve og laks; det bør derfor på visse betingelser tillades, at produktet anvendes i foderstoffer;

af fremstillingstekniske årsager bør den mindst tilladte koncentration af flydende koncentrat af L-lysin ændres;

Den Videnskabelige Komité for Foder og Den Videnskabelige Komité for Levnedsmidler har afgivet udtalelse om brugen af proteinrige fermenterede produkter fremstillet ved dyrkning på naturgas af Methylococcus capsulatus (Bath), Alcaligenes acidorovans, Bacillus brevis og Bacillus firmus;

de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE DIREKTIV:

Artikel 1

Bilaget til direktiv 82/471/EØF ændres som anført i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme bilaget til dette direktiv senest den 30. juni 1996. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 10. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 213 af 21. 7. 1982, s. 8.

BILAG

1. I gruppe 1.1 »Bakterier«, indsættes følgende produktgruppe og produkt:

>TABELPOSITION>

2. I gruppe 3 »aminosyre og salte heraf«, gruppe 3.2. »Lysin«, og produkt 3.2.2 »flydende koncentrat af L-lysin (base)« affattes teksten i kolonne 5 således: »L-lysin: min. 50 %«.